Magyar vállalkozások a Portugal Smart Cities Summiton

Magyarország Lisszaboni Nagykövetsége, valamint a Technológiai és Ipari Minisztérium háttérintézménye, a Neumann János Nonprofit Közhasznú Kft. közös szervezésében négy vállalkozás és startup vesz részt kiállítóként a lisszaboni Portugal Smart Cities Summiton 2022. október 11-13. között. Az okosváros tematikájú rendezvényen magyar innovatív kerékpártároló megoldás, vízminőségmérő-műszer, újrahasznosítást és modern hulladékgazdálkodást segítő alkalmazás, valamint intelligens parkolásmenedzsment rendszer mutatkozik be.